Imants Geidāns

Imants Geidāns (dzimis  Rīgā) ir latviešu inženieris un politiķis, bijušais Latvijas Augstākās Padomes deputāts (1990—1993).

 Dzīvesgājums 
Dzimis  Rīgā. Strādāja par apvienības «Lauku celtnieks» centrālās laboratorijas vadītāju Jelgavā.

Atmodas kustības laikā I. Geidāns bija gan LNNK, gan atjaunotā Latvijas Kultūras fonda aktīvists, kā arī Latvijas Tautas frontes Jelgavas novada domes vadītājs. Nesekmīgi kandidēja 1989. gada 14. maija PSRS tautas deputātu vēlēšanās.

1990. gadā viņu ievēlēja par Latvijas Augstākās Padomes deputātu no 82. Jelgavas vēlēšanu apgabala. 1990. gada 4. maijā I. Geidāns nobalsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv

1992. gadā I. Geidānu iecēla par Muitas departamenta direktoru, bet no amata atbrīvoja 1993. gadā kā neatbilstīgu un nekompetentu muitas darbā.Rīdzinieki uzticējušies godīgākajiem kandidātiem diena.lv 1997. gada 17. martā

1994. gadā I. Geidāns kļuva par zemkopības ministra Ārija Ūdra padomnieku, bet 1996. gadā — par Ministru prezidenta biedra Ziedoņa Čevera padomnieku

Pirms 1997. gada pašvaldību vēlēšanām I. Geidāns kopā ar Armandu Stendzenieku nodibināja Nacionālā progresa partiju (arī Tautas Varas partiju), bija tās priekšsēža vietnieks, nesekmīgi kandidēja 1997. gada Rīgas domes vēlēšanās un 7. Saeimas vēlēšanās,13. saraksts Nacionālā progresa partija  "Latvijas Vēstnesis" Nr. 261/264 10.09.1998. vēlāk bija partijas priekšsēdis. Tāpat nesekmīgi kandidēja uz vietu Jūrmalas domē 2001. gada pašvaldību vēlēšanās.

2001. gadā viņš bija starp partijas "Mūsu Latvijai" dibinātājiem,Imants Geidāns dibina jaunu partiju LETA 10.11.2004. no kuras saraksta nesekmīgi kandidēja uz vietu Jūrmalas domē 2005. gada pašvaldību vēlēšanās

Pēc politiķa karjeras beigām bija SIA "Kosmetoloģijas koledža" direktors.Deputātu atmiņas par 4. maiju pirms 20 gadiem jelgavasvestnesis.lv 2010. gada 3. maijā

 Apbalvojumi 
2000. gadā I. Geidānu apbalvoja ar trešās šķiras Triju Zvaigžņu ordeni. 2019. gadā Ģederta Eliasa Jelgavas Vēstures un mākslas muzejs viņam piešķīra piemiņas medaļu par neatkarības idejas uzturēšanu un savu pilsonisko stāju.

 Atsauces 

Kategorija:1942. gadā dzimušie
Kategorija:Latvijas Biozinātņu un tehnoloģiju universitātes absolventi
Kategorija:LR Augstākās Padomes deputāti
Kategorija:Triju Zvaigžņu ordeņa komandieri
Kategorija:Rīgā dzimušie